Evropska konvencija o ljudskim pravima/Protokol broj 6.
<s></s>

<s>PROTOKOL BROJ 6. UZ KONVENCIJU O ZAŠTITI LJUDSKIH PRAVA I OSNOVNIH SLOBODA KOJI SE ODNOSI NA UKIDANJE SMRTNE KAZNE</s>

<s>Strasbourg, 28.</s><s>IV 1983. godine
 
Države članice Savjeta Evrope, potpisnice ovog protokola uz Konvenciju o zaštiti ljudskih prava i osnovnih sloboda, potpisane u Rimu 4. novembra 1950. (u daljem tekstu "Konvencija"),</s>

<s>Smatrajući da promjene do kojih je došlo u nekoliko država članica Savjeta Evrope izražavaju opću težnju ka ukidanju smrtne kazne,</s>

<s>Sporazumjele su se o sljedećem:</s>

<s>Član 1.</s>

<s>Ukidanje smrtne kazne</s>

<s>Smrtna kazna se ukida.</s><s>Niko ne može osuditi na smrtnu kaznu ili pogubiti.</s>

<s>Član 2.</s>

<s>Smrtna kazna za vrijeme rata</s>

<s>Država može u svom zakonodavstvu da predvidi smrtnu kaznu za djela izvršena u doba rata ili neposredne ratne opasnosti; takva kazna primijenit će se samo u slučajevima predviđenim zakonom i u skladu sa njegovim odredbama.</s><s>Država obaviještava Generalnog sekretara Savjeta Evrope o relevantnim odredbama tog zakona.</s>

<s>Član 3.</s>

<s>Zabrana odstupanja</s>

<s>Nijedna odredba ovog protokola ne može se ukinuti na osnovu člana 15.</s><s>Konvencije.</s>

<s>Član 4.</s>

<s>Zabrana rezervi</s>

<s>Na odredbe ovog protokola ne mogu se stavljati rezerve na osnovu člana 57.</s><s>Konvencije.</s>

<s>Član 5.</s>

<s>Teritorijalna primjena</s>

<s>1. Svaka država može prilikom potpisivanja ili deponiranja instrumenta o ratifikaciji, prihvatanju ili potvrđivanju, da odredi teritoriju ili teritorije na koje se ovaj protokol primjenjuje.</s>

<s>2. Svaka država može u svako doba poslije toga, putem izjave upućene Generalnom sekretaru Savjeta Evrope da proširi primjenu ovog protokola na bilo koju drugu teritoriju navedenu u izjavi.</s><s>U odnosu na takve teritorije Protokol stupa na snagu prvog dana u mjesecu koji slijedi poslije datuma prijema takve izjave od strane Generalnog sekretara.</s>

<s>3. Svaka izjava sačinjena na osnovu prethodna dva stava može, u odnosu na teritorije navedene u takvoj izjavi, da se povuče izjavom Generalnom sekretaru.</s><s>Povlačenje izjave ima djelovanje od prvog dana u mjesecu koji slijedi nakon dana kada je Generalni sekretar primio takvo obavještenje.</s>

<s>Član 6.</s>

<s>Odnos prema Konvenciji</s>

<s>U odnosu na države članice odredbe članova 1. do 5. ovog protokola smatraju se dodatnim članovima Konvencije i sve odredbe Konvencije primjenjuju se u skladu s tim.</s>

<s>Član 7.</s>

<s>Potpis i ratifikacija</s>

<s>1. Ovaj protokol je otvoren za potpis državama članicama Savjeta Evrope potpisnicama Konvencije; on podliježe ratifikaciji, prihvatanju ili potrvđivanju.</s><s>Država članica Savjeta Evrope ne može da ratificira, prihvati ili potvrdi ovaj protokol ako nije istovremeno ili prethodno ratificirala Konvenciju.</s>

<s>2. Instrumenti o ratifikaciji, prihvatanju ili potvrđivanju deponiraju se kod Generalnog sekretara Savjeta Evrope.</s>

<s>Član 8.</s>

<s>Stupanje na snagu</s>

<s>1. Ovaj protokol stupa na snagu prvog dana mjeseca koji slijedi poslije dana kada je pet država članica Savjeta Evrope izrazilo svoj pristanak da su vezane ovim protokolom u skladu sa odredbama člana 7.</s>

<s>2. U odnosu na svaku državu članicu koja poslije toga izrazi svoj pristanak da je njime obavezna, Protokol stupa na snagu prvog dana mjeseca koji slijedi poslije datuma deponiranja instrumenta o ratifikaciji, prihvatanju ili potvrđivanju.</s>

<s>Član 9.</s>

<s>Funkcije depozitara</s>

<s>Generalni sekretar Savjeta Evrope obavještava države članice Savjeta o:</s>

<s>a. svakom potpisu;</s>

<s>b. deponiranje svakog instrumenta o ratifikaciji, prihvatanju ili potvrđivanju;</s>

<s>c. svakom datumu stupanja na snagu ovog protokola u skladu sa članovima 5. i 8;</s>

<s>d. svakom drugom aktu, notifikaciji ili saopćenju u vezi s ovim protokolom.</s>

<s>U potvrdu čega su dolje potpisani, propisno ovlašćeni za tu svrhu, potpisali ovaj protokol.</s>

<s>Sačinjeno u Strasbourgu dana 28. aprila 1983. godine, na engleskom i francuskom jeziku, pri čemu su oba teksta podjednako vjerodostojna, u jednom primjerku koji se deponira u arhivama Savjeta Evrope.</s><s>Generalni sekretar će dostaviti ovjerene primjerke svakoj vladi potpisnici.</s>

